
Szentendre Város Önkormányzat Képviselő-testületének

2010. november 11-i üléséről készült jegyzőkönyvéből

7.
Sürgősségi indítvány az Európai Népek Fesztiválja (European People’s Festival) megrendezésének és a költségek biztosítását lehetővé tevő pályázaton való indulás ügyében
Előadó: dr. Dietz Ferenc polgármester
Szentendre Város Önkormányzat Képviselő-testületének

374/2010. (XI.11.) Kt. sz. határozata:

Szentendre Város Képviselő-testülete úgy dönt, hogy 

a. tekintettel arra, hogy a Szentendre Nemzetközi Kapcsolatainak Egyesülete által tervezett Európai Népek Fesztiváljának (European People’s Festival) előkészítése még nem teljeskörű, és a pályázattal kapcsolatban számos nyitott kérdés merül fel, és ilyen helyzetben pénzügyi garanciát nem áll módjában vállalni, az EPF – fesztiválpályázat EACEA /1.3.6 – Európai kulturális fesztiválok támogatása című pályázathoz visszavonhatatlan önerőt nem biztosít.

Továbbra is támogatja ugyanakkor, hogy az Európai Népek Fesztiválja (European People’s Festival) című rendezvény 2011-ben Szentendrén kerüljön megrendezésre, elsősorban szponzori és egyéb pályázati összegekből;

b. felkéri a Nemzetközi Kapcsolatok Egyesületét, hogy a 2010. december 31-ig nyilatkozzon arról, hogy az elkészített, pontos költségvetés alapján rendelkezésre áll-e a fesztivál megrendezéséhez szükséges anyagi forrás és a megrendezést vállalja.

c. felkéri a Polgármestert, hogy legalább 3 rendezvényszervező cégtől kérjen ajánlatot a fesztivál megszervezésének költségéről;

d. felkéri a Nemzetközi Kapcsolatok Egyesületét, hogy az Oktatási és Kulturális Bizottság decemberi ülésére a Premiting találkozó 1,8 forintos önkormányzati támogatásáról számoljon el. 

e. felkéri a jegyzőt, hogy a 2011. évi költségvetés tervezésekor 6 millió Ft-ot céltartalékként tervezzen be.

Felelős: 
Polgármester, Jegyző, Oktatási és Kulturális Bizottság Elnöke
Határidő: 
azonnal


b. 2010. december 31. 
K. m. f.


dr. Dietz Ferenc  s. k.
dr. Molnár Ildikó s. k.


polgármester
címzetes főjegyző
Kapja:

1. Önkormányzati és Szervezési Iroda – irattár

2. A Képviselő-testület tagjai – Weboldalon

3. Oktatási referens – intézkedésre

4. Nemzetközi Kapcsolatok Egyesülete – intézkedésre

5. Oktatási és Kulturális Bizottság – intézkedésre

6. Közgazdasági és Vagyon Iroda - tájékoztatásul

Közzétéve az F/Közös/Határozatok mappában és a Weboldalon.
A kiadmány hiteléül:
Szentendre, 2010. november 12.
Skultéti Mária
jegyzőkönyvvezető

